stanford-oval/wikipedia huggingface dataset:
ศาสนาอิสลามในประเทศอียิปต์
อ่านเพิ่ม

Sufism: Origin, Growth, Eclipse, Resurgence by R.M. Chopra, 2016, Anuradha Prakashan, New Delhi. ISBN 978-93-85083-52-5.
แม่แบบ:Africa topic
| ด ค กศาสนาอิสลามในเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง
พระราชวังเดิม

| พระราชวังเดิม |
| --- | --- |
ท้องพระโรง พระราชวังเดิม

ชื่อเดิม: พระราชวังหลวง
ชื่ออื่น: พระราชวังกรุงธนบุรี
ข้อมูลทั่วไป
สถานะ: เปลี่ยนสภาพ
ประเภท: พระราชวัง
สถาปัตยกรรม: ไทย, อื่น ๆ
ที่ตั้ง: แขวงวัดอรุณ เขตบางกอกใหญ่
เมือง:  กรุงเทพมหานคร
ประเทศ:  ไทย
เริ่มสร้าง: พ.ศ. 2310
เจ้าของ: กองทัพเรือไทย
เว็บไซต์
wangdermpalace.org
ปัจจุบันเป็นส่วนหนึ่งของกองบัญชาการกองทัพเรือ
พระราชวังกรุงธนบุรี หรือ พระราชวังเดิม เป็นพระราชวังหลวงในสมเด็จพระเจ้ากรุงธนบุรี ตั้งอยู่ริมฝั่งแม่น้ำเจ้าพระยา บริเวณปากคลองบางกอกใหญ่ ภายในกองบัญชาการกองทัพเรือ ถนนวังเดิม แขวงวัดอรุณ เขตบางกอกใหญ่ กรุงเทพมหานคร ในเขตที่เคยเป็นที่ตั้งของป้อมวิไชยประสิทธิ์ ที่สร้างขึ้นในสมัยสมเด็จพระนารายณ์มหาราช ตำแหน่งของพระราชวังเดิมเป็นจุดสำคัญทางยุทธศาสตร์ สามารถสังเกตการณ์ได้ในระยะไกล อีกทั้งยังใกล้กับเส้นทางคมนาคม และเส้นทางการเดินทัพที่สำคัญ
สมเด็จพระเจ้ากรุงธนบุรีได้ทรงโปรดให้สร้างพระราชวังนี้ขึ้นในปี พ.ศ. 2310 ภายหลังจากที่ทรงกอบกู้เอกราชให้ชาติไทย เพื่อใช้เป็นที่ประทับและว่าราชการ เมื่อทรงสถาปนากรุงธนบุรีเป็นราชธานี พร้อมกับปรับปรุงป้อมวิไชยเยนทร์ และเปลี่ยนชื่อใหม่เป็นป้อมวิไชยประสิทธิ์
เดิมพระราชวังแห่งนี้มีอาณาเขต ตั้งแต่ป้อมวิไชยประสิทธิ์ขึ้นมาจนถึงคลองเหนือวัดอรุณราชวราราม (คลองนครบาล) และวัดท้ายตลาด (วัดโมลีโลกยาราม) เข้าไปในเขตพระราชวังเดิม ต่อมาเมื่อพระบาทสมเด็จพระพุทธยอดฟ้าจุฬาโลกมหาราชเสด็จขึ้นครองราชย์สมบัติ ได้ทรงย้ายราชธานีมาอยู่ฝั่งพระนคร โดยสร้างพระบรมมหาราชวังขึ้นเป็นที่ประทับ พระราชวังกรุงธนบุรีจึงได้ชื่อว่า "พระราชวังเดิม" ตั้งแต่นั้นเป็นต้นมา
พระราชวังเดิมในสมัยกรุงรัตนโกสินทร์

ครั้นรัชสมัยพระบาทสมเด็จพระพุทธยอดฟ้าจุฬาโลกมหาราช ได้ทรงกำหนดเขตวังให้แคบกว่าเดิม โดยให้วัดทั้งสองที่กล่าวแล้วคือ วัดอรุณราชวราราม (วัดแจ้ง) และวัดโมลีโลกยาราม (วัดท้ายตลาด) อยู่ภายนอกพระราชวัง นอกจากนี้ทรงแต่งตั้งพระราชวงศ์ชั้นสูงที่ได้รับความไว้วางพระราชหฤทัยมาประทับที่นี่ อันเนื่องจากเห็นว่าพระราชวังนี้มีความสำคัญทางด้านทำเลที่ตั้ง ได้แก่
สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์ พระโอรสในสมเด็จพระเจ้าพี่นางเธอ เจ้าฟ้ากรมพระเทพสุดาวดี ประทับอยู่จนสิ้นพระชนม์เมื่อ พ.ศ. 2328
พระบาทสมเด็จพระพุทธเลิศหล้านภาลัย ประทับอยู่ตั้งแต่ทรงพระอิสริยยศเป็นกรมพระราชวังบวรสถานมงคลในรัชสมัยพระบาทสมเด็จพระพุทธยอดฟ้าจุฬาโลกมหาราช จนกระทั่งเสด็จขึ้นครองราชสมบัติในปี พ.ศ. 2352
สมเด็จพระสัมพันธวงศ์เธอ เจ้าฟ้ากรมหลวงพิทักษ์มนตรี พระโอรสในสมเด็จพระเจ้าพี่นางเธอ เจ้าฟ้ากรมพระศรีสุดารักษ์ ประทับอยู่ในรัชสมัยพระบาทสมเด็จพระพุทธเลิศหล้านภาลัย จนสิ้นพระชนม์เมื่อ พ.ศ. 2365
พระบาทสมเด็จพระจอมเกล้าเจ้าอยู่หัว ประทับอยู่ขณะทรงพระอิสริยยศเป็นสมเด็จพระเจ้าลูกยาเธอ เจ้าฟ้ามงกุฎ ในรัชสมัยพระบาทสมเด็จพระพุทธเลิศหล้านภาลัย จนกระทั่งผนวชเมื่อ พ.ศ. 2368
พระบาทสมเด็จพระปิ่นเกล้าเจ้าอยู่หัว ประทับอยู่ขณะทรงพระอิสริยยศเป็นเจ้าฟ้าพระองค์น้อย ในรัชสมัยพระบาทสมเด็จพระพุทธเลิศหล้านภาลัย จนกระทั่งทรงพิธีบวรราชาภิเษกและเสด็จไปประทับที่วังหน้าใน พ.ศ. 2394 ในรัชสมัยพระบาทสมเด็จพระจอมเกล้าเจ้าอยู่หัว
กรมพระราชวังบวรวิไชยชาญ ประทับอยู่ตั้งแต่ประสูติ กระทั่งเสด็จไปประทับที่วังใหม่ที่พระบาทสมเด็จพระปิ่นเกล้าเจ้าอยู่หัวทรงสร้างพระราชทาน
พระเจ้าบรมวงศ์เธอ กรมหลวงวงศาธิราชสนิท ประทับอยู่ตั้งแต่ พ.ศ. 2394 ในรัชสมัยพระบาทสมเด็จพระจอมเกล้าเจ้าอยู่หัว จนสิ้นพระชนม์เมื่อ พ.ศ. 2414
สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประทับอยู่ขณะทรงพระอิสริยยศเป็นสมเด็จพระเจ้าน้องยาเธอ เจ้าฟ้าจาตุรนต์รัศมี ในรัชสมัยพระบาทสมเด็จพระจุลจอมเกล้าเจ้าอยู่หัว ตั้งแต่ พ.ศ. 2424 จนสิ้นพระชนม์เมื่อ พ.ศ. 2443
มาในรัชสมัยพระบาทสมเด็จพระจุลจอมเกล้าเจ้าอยู่หัว หลังจากสมเด็จพระบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ สิ้นพระชนม์ ได้พระราชทานพระราชวังเดิมให้เป็นที่ตั้งของโรงเรียนนายเรือ ตามคำกราบบังคมทูลขอพระราชทานจากนายพลเรือตรี พระเจ้าลูกยาเธอ กรมหมื่นชุมพรเขตรอุดมศักดิ์ เมื่อ พ.ศ. 2449 หลังจากโรงเรียนนายเรือย้ายออกไปอยู่สัตหีบ และย้ายมาอยู่ที่สมุทรปราการ กองทัพเรือจึงได้ใช้ พระราชวังเดิมแห่งนี้เป็นที่ตั้งกองบัญชาการกองทัพเรือ
สถานที่สำคัญบริเวณพระราชวังกรุงธนบุรี

อาคารท้องพระโรง
อาคารตำหนักเก๋งคู่หลังใหญ่
อาคารเก๋งคู่หลังเล็ก
อาคารตำหนักเก๋งสมเด็จพระปิ่นเกล้าเจ้าอยู่หัว
ป้อมวิไชยประสิทธิ์
อาคารเรือนเขียว
ศาลพระเจ้าตากสินมหาราช
ศาลศีรษะปลาวาฬ
พระบรมรูปสมเด็จพระเจ้าตากสินมหาราช
ประตูโรงเรียนนายเรือ หรือ ประตูสามสมอ
สถานที่สำคัญบริเวณพระราชวังกรุงธนบุรี > ศาลพระเจ้าตากสิน พระราชวังเดิม

ศาลพระเจ้าตากสินในพระราชวังเดิม มีมาตั้งแต่สมัยพระเจ้ากรุงธนบุรี สมัยแรกเป็นแต่เพียงศาลพระภูมิสมัยรัชกาลที่ 4 ได้มีการสร้างบูรณะพระราชวังเดิมของสมเด็จพระเจ้ากรุงธนบุรี สมัยรัชกาลที่ 5 เรียกว่า "ศาลพระเจ้าตาก" ภายในศาลพระเจ้าตาก ประดิษฐานเป็นพระบรมรูปสมเด็จพระเจ้ากรุงธนบุรี ลักษณะประทับยืนทรงพระแสดงดาบ ขนาดเท่าองค์จริง พระบรมรูปประทับนั่งขนาดสูงประมาณ 1 ฟุต 1 องค์ และเทวรูปจีนแกะสลักด้วยไม้ปิดทองอีก 1 องค์ มีปืนโบราณพร้อมฐาน 2 กระบอกประดับเชิงบันไดชั้นล่าง
ภายในท้องพระโรง
พระบรมรูปสมเด็จพระเจ้าตากสินมหาราช
ถนนนครไชยศรี

สำหรับแขวงในเขตดุสิต ดูที่ แขวงถนนนครไชยศรี
ถนนนครไชยศรี บริเวณศรีย่าน
ถนนนครไชยศรี (อักษรโรมัน: Thanon Nakhon Chai Si) เป็นถนนสายหนึ่งในกรุงเทพมหานคร มีความยาวประมาณ 2.7 กิโลเมตร เริ่มต้นจากถนนพระรามที่ 6 (แยกโรงกรองน้ำ) ในพื้นที่แขวงพญาไท เขตพญาไท ไปทางทิศตะวันตก ผ่านถนนกำแพงเพชร 5 ถนนเทอดดำริและถนนสวรรคโลก (แยกสามเสน) ผ่านทางรถไฟสายเหนือเข้าสู่พื้นที่แขวงถนนนครไชยศรี เขตดุสิต ผ่านถนนพระรามที่ 5 (แยกราชวัตร) ถนนพิชัย (แยกพิชัย) ถนนนครราชสีมา ถนนร่วมจิตต์ (แยกร่วมจิตต์) และถนนสามเสน (แยกศรีย่าน) สิ้นสุดที่แม่น้ำเจ้าพระยาบริเวณท่าเรือพายัพ
ประวัติ

ถนนนครไชยศรีเดิมมีชื่อว่า ถนนราชวัตร เป็นถนนที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเป็นถนนในโครงการถนนอำเภอดุสิต ซึ่งทรงริเริ่มขื้นพร้อม ๆ กับการสร้างพระราชวังดุสิต ในปี พ.ศ. 2441 เพราะที่ตั้งพระราชวังดุสิตกีดกั้นทางเดินของประชาชนที่อาศัยอยู่บริเวณนั้น พระองค์จึงโปรดเกล้าฯ ให้ตัดถนนราชวัตรขึ้นเป็นถนนรอบบริเวณพระราชวังสวนดุสิต เพื่อให้ประชาชนเดินทางได้สะดวกและเพื่ออำนวยความสะดวกในการเดินทางระหว่างชานเมืองทางด้านเหนือกับภายในกรุงเทพฯ ระหว่างบริเวณนั้นกับสถานีรถไฟสามเสน และระหว่างบริเวณนั้นไปยังแม่น้ำเจ้าพระยา
ต่อมาในวันที่ 16 กุมภาพันธ์ พ.ศ. 2462 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลื่ยนชื่อถนนราชวัตรตลอดแนวเส้นทางเป็น ถนนนครไชยศรี
แหล่งข้อมูลอื่น

แผนที่และภาพถ่ายทางอากาศของ ถนนนครไชยศรี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′50″N 100°31′13″E﻿ / ﻿13.780550°N 100.520386°E﻿ / 13.780550; 100.520386
ตาคลี เจเนซิส

| ตาคลี เจเนซิส |
| --- | --- |

กำกับ: ชูเกียรติ ศักดิ์วีระกุล
เขียนบท: ชูเกียรติ ศักดิ์วีระกุล
นักแสดงนำ: พอลล่า เทเลอร์ ปีเตอร์ คอร์ป ไดเรนดัล วนรัตน์ รัศมีรัตน์ ณัฐชา นีน่า เจสซิกา พาโดวัน ทราย เจริญปุระ ภูธฤทธิ์ พรหมบันดาล
บริษัทผู้สร้าง: เนรมิตรหนัง ฟิล์ม 
ผู้จัดจำหน่าย: วอร์เนอร์บราเธอส์
วันฉาย: 12 กันยายน พ.ศ. 2567
ประเทศ: ไทย
ภาษา: ไทย
ตาคลี เจเนซิส (อังกฤษ: Taklee Genesis) เป็นภาพยนตร์ไทยแนวไซไฟ ผจญภัย เขียนบทและกำกับโดยชูเกียรติ ศักดิ์วีระกุล นำแสดงโดยพอลล่า เทเลอร์, ปีเตอร์ คอร์ป ไดเรนดัล, วนรัตน์ รัศมีรัตน์, ณัฐชา นีน่า เจสซิกา พาโดวัน ร่วมด้วย ทราย เจริญปุระ และ ภูธฤทธิ์ พรหมบันดาล. ภาพยนตร์เข้าฉายอย่างเป็นทางการวันที่ 12 กันยายน พ.ศ. 2567 ทั้งในโรงภาพยนตร์ระบบปกติและไอแมกซ์ มีบริษัทผู้สร้างคือค่ายเนรมิตรหนัง ฟิล์ม และวอร์เนอร์บราเธอส์เป็นผู้จัดจำหน่าย
นักแสดง

พอลล่า เทเลอร์ รับบท สเตลล่า
ปีเตอร์ คอร์ป ไดเรนดัล รับบท อิษฐ์
วนรัตน์ รัศมีรัตน์ รับบท ก้อง
ณัฐชา นีน่า เจสซิกา พาโดวัน รับบท วาเลน / สเตลล่า (วัยเด็ก)
ทราย เจริญปุระ
ภูธฤทธิ์ พรหมบันดาล รับบท จำนูญ
เจนจิรา ไวด์เนอร์ รับบท ดวงพร
นารา เทพนุภา
ภูษิตา วัฒนากรแก้ว
นุชนภา สร้อยดารา
กิตติศักดิ์ ปฐมบูรณา
งานสร้าง

จุดเริ่มต้นของโครงการมาจากการที่ชูเกียรติได้ไปพบกับค่ายรามสูร อดีตสถานีตรวจจับสัญญาณที่กองทัพสหรัฐ จังหวัดอุดรธานี สร้างขึ้นเมื่อ พ.ศ. 2507 ซึ่งได้พบกับสถานีเรดาร์ร้างขนาดใหญ่ที่ใช้สำหรับติดต่อสื่อสารพร้อมด้วยเสาสัญญาณล้อมรอบมากถึง 48 ต้น และมีอุโมงค์ใต้ดินที่ยาว 300 เมตร ชูเกียรติและทีมสร้างจึงได้ค้นหาข้อมูลเกี่ยวกับสถานที่นี้เพิ่มเติม จนพบว่ามีสถานีเช่นนี้ 7 แห่งในโลก ส่วนที่มาของชื่อ ตาคลี มาจากอำเภอตาคลี จังหวัดนครสวรรค์ ซึ่งก็มีฐานทัพของกองทัพสหรัฐ ในช่วงสงครามเวียดนาม และมีเรื่องเล่าว่าเป็นฐานทัพที่อาจมีมนุษย์ต่างดาวอาศัยอยู่
ตาคลี เจเนซิส มีทุนสร้างประมาณ 60 ล้านบาท ภาพยนตร์ใช้เวลาพัฒนาบทอยู่ราวหนึ่งปี ถ่ายทำประมาณ 6 ถึง 8 เดือน
ทีมงานสร้างภาพเทคนิคพิเศษคือ แฟตแคตสตูดิโอส์ (Fatcat Studios) ที่เคยทำงานในภาพยนตร์เรื่อง นาคี 2 (2561) และ ขุนแผน ฟ้าฟื้น (2562) นอกจากยังได้เอกสิทธิ์ ไทยรัตน์ นักวาดการ์ตูนที่เคยร่วมงานกับชูเกียรติมาแล้วใน 13 เกมสยอง มารับหน้าที่ออกแบบสัตว์ประหลาด โดยมีแนวคิดที่ต้องการนำเสนอคือประวัติศาสตร์ท้องถิ่นและตํานานภาคอีสาน
การตอบรับ > รายได้

ตาคลี เจเนซิส เปิดตัวบนตารางบ็อกซ์ออฟฟิศของไทยที่อันดับ 3 กับรายได้ 4 วันแรก 2.95 ล้านบาท (หรือ 3.18 ล้านบาท จากการรวมยอดรอบฉายพิเศษในคืนวันพุธ)
การตอบรับ > คำวิจารณ์

มติชนสุดสัปดาห์ วิจารณ์ว่า แม้ ตาคลี เจเนซิส จะไม่ใช่หนังไทยระดับดีเลิศ ไม่ใช่ผลงานที่ยอดเยี่ยมที่สุดของชูเกียรติ และมีบาดแผล-จุดบกพร่องไม่ลงตัวอยู่พอสมควร ทว่า โดยพื้นฐานที่สุด ผลงานชิ้นนี้ของมะเดี่ยว ชูเกียรติ ก็ยังเป็น "เรื่องเล่า" ที่ดูสนุกและมีประเด็นชวนขบคิด-ถกเถียง ซ่อนแฝงไว้อยู่มากมาย
กีฬาแบดมินตันในโอลิมปิกฤดูร้อน 2016

| แบดมินตัน ในโอลิมปิกครั้งที่ 31 |
| --- | --- |
สนาม: รีอูเซงตรู – พาวิลเลียน 4
วันที่: 11-20 สิงหาคม พ.ศ. 2559
จำนวนนักกีฬา: 172 คน
← 20122020 →
| กีฬาแบดมินตันในโอลิมปิกฤดูร้อน 2016  |
| --- | --- | --- | --- | --- | --- | --- |
รายชื่อผู้เล่นแบดมินตัน
| เดี่ยว |   | ชาย |   | หญิง |   |  |
| คู่ |   | ชาย |   | หญิง |   | ผสม |
การแข่งขันแบดมินตันในโอลิมปิกฤดูร้อน 2016 เป็นการแข่งขันแบดมินตันโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 11-20 สิงหาคม พ.ศ. 2559
ผู้เข้าร่วม > ประเทศที่เข้าร่วม

ออสเตรเลีย (5)
ออสเตรีย (2)
เบลเยียม (2)
บราซิล (2)
บรูไน (1)
บัลแกเรีย (3)
แคนาดา (2)
จีน (14)
คิวบา (1)
เช็กเกีย (2)
เดนมาร์ก (8)
เอสโตเนีย (2)
ฟินแลนด์ (1)
ฝรั่งเศส (2)
เยอรมนี (7)
สหราชอาณาจักร (8)
กัวเตมาลา (1)
ฮ่องกง (7)
ฮังการี (1)
อินเดีย (7)
อินโดนีเซีย (10)
ไอร์แลนด์ (2)
อิสราเอล (1)
อิตาลี (1)
ญี่ปุ่น (9)
ลิทัวเนีย (1)
มาเลเซีย (8)
มอริเชียส (1)
เม็กซิโก (1)
เนเธอร์แลนด์ (3)
โปแลนด์ (5)
โปรตุเกส (2)
รัสเซีย (4)
สิงคโปร์ (2)
แอฟริกาใต้ (1)
เกาหลีใต้ (14)
สเปน (2)
ศรีลังกา (1)
ซูรินาม (1)
สวีเดน (1)
สวิตเซอร์แลนด์ (1)
จีนไทเป (4)
ไทย (7)
ตุรกี (1)
ยูเครน (2)
สหรัฐ (7)
เวียดนาม (2)
ผลการแข่งขัน > สรุปเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน | 2 | 0 | 1 | 3 |
| 2 |  ญี่ปุ่น | 1 | 0 | 1 | 2 |
| 3 |  อินโดนีเซีย | 1 | 0 | 0 | 1 |
| 3 |  สเปน | 1 | 0 | 0 | 1 |
| 5 |  มาเลเซีย | 0 | 3 | 0 | 3 |
| 6 |  เดนมาร์ก | 0 | 1 | 1 | 2 |
| 7 |  อินเดีย | 0 | 1 | 0 | 1 |
| 8 |  สหราชอาณาจักร | 0 | 0 | 1 | 1 |
| 8 |  เกาหลีใต้ | 0 | 0 | 1 | 1 |
| รวม | รวม | 5 | 5 | 5 | 15 |
ผลการแข่งขัน > ผลการแข่งขัน

| ประเภท | เหรียญทอง | เหรียญเงิน | เหรียญทองแดง |  |  |  |
| --- | --- | --- | --- | --- | --- | --- |
| ชายเดี่ยว รายละเอียด | เฉิน หลง  จีน | หลี่ จงเหว่ย์  มาเลเซีย | วิคทอร์ อัคเซิลเซิน  เดนมาร์ก |  |  |  |
| ชายคู่ รายละเอียด |  จีน (CHN) ฟู่ ไห่เฟิง จาง หนาน |  มาเลเซีย (MAS) โกะห์ เฟ เช็ม ตัน เว กีอง |  สหราชอาณาจักร (GBR) คริส แลงริดจ์ มาร์คัส เอลลิส |  |  |  |

| หญิงเดี่ยว รายละเอียด | กาโรลินา มาริน  สเปน | พี. วี. สินธุ  อินเดีย | โนโซมิ โอกูฮาระ  ญี่ปุ่น |  |  |  |
| หญิงคู่ รายละเอียด |  ญี่ปุ่น (JPN) มิซากิ มัตสึโมโตะ อายากะ ทากาฮาชิ |  เดนมาร์ก (DEN) คริสตีนา พีเดอร์เซิน คามีลส รึตเตอร์ ยูฮ์ล |  เกาหลีใต้ (KOR) ช็อง คย็อง-อึน ชิน ซึง-ชัน |  |  |  |

| คู่ผสม รายละเอียด |  อินโดนีเซีย (INA) ตนโตวี อะฮ์มัด ลีลียานา นัตซีร์ |  มาเลเซีย (MAS) จัน เปง ซน โกะห์ หลิว หยิง |  จีน (CHN) จาง หนาน เจ้า ยฺหวินเหล่ย์ |  |  |  |
สุสานแต้จิ๋ว

| --- | --- |

รายละเอียด
ก่อตั้ง: พ.ศ. 2442
ที่ตั้ง: ถนนจันทน์ แขวงทุ่งวัดดอน เขตสาทร กรุงเทพมหานคร
ประเทศ: ประเทศไทย
ชนิด: สุสานจีน
รูปแบบ: สาธารณะ
เจ้าของ: สมาคมแต้จิ๋วแห่งประเทศไทย
ขนาด: 136,000 ตร.ม. (85 ไร่)
จำนวนหลุมศพ: มากกว่า 10,000
หมายเหตุ: เป็นสุสานขนาดใหญ่ในตัวเมืองชั้นในกรุงเทพ ที่มีการปรับภูมิทัศน์เป็นสวนสาธารณะ
| สวนสุขภาพสมาคมแต้จิ๋ว |
| --- | --- |

ประเภท: สวนระดับชุมชน
ที่ตั้ง: เขตสาทร กรุงเทพมหานคร
พื้นที่: 85 ไร่
เปิดตัว: พ.ศ. 2539
ผู้ดำเนินการ: สมาคมแต้จิ๋วแห่งประเทศไทย ชมรมนักวิ่งสมาคมแต้จิ๋ว และสำนักงานเขตสาทร
สถานะ: 04.00 - 20.00 น. ทุกวัน
บ่วงหยิ่งหมอ (万人墓) หรือหลุมบรรจุอัฐิรวม เป็นหลุมขนาดใหญ่บริเวณทางเข้าสุสาน
ศาลบรรพชนชาวแต้จิ๋ว (潮州公祠) เป็นศาลสำหรับบรรจุป้ายวิญญาณของชาวจีนแต้จิ๋วที่มาบรรจุไว้ในสุสานแต้จิ๋ว
อาคารทำพิธี (潮州義山礼堂) เป็นอาคารสำหรับประกอบพิธีในร่ม ปัจจุบันเปลี่ยนแปลงเป็นอาคารฝึกซ้อมเทควันโด
ศาลาองค์ไต้ฮงกง เป็นเทพเจ้าประจำมูลนิธิแต้จิ๋ว และยังเป็นจุดหมายตาสำคัญของสุสาน
สุสานแต้จิ๋ว (ตัวเต็ม: 潮州義山 อ่านในภาษาแต้จิ๋วว่า "แต้จิ๋วหงี่ซัว") เป็นสุสานสาธารณะจีนที่มีขนาดใหญ่ที่สุดในเขตชั้นในกรุงเทพมหานคร มีพื้นที่ในปัจจุบันประมาณ 85 ไร่ ก่อตั้งขึ้นในปี พ.ศ. 2442 หรือประมาณปลายสมัยรัชกาลที่ 5 ตั้งอยู่บนถนนจันทน์บริเวณซอยวัดปรก 1 ถนนจันทน์ แขวงทุ่งวัดดอน เขตสาทร กรุงเทพมหานคร สุสานแต้จิ๋วถือเป็น 1 ใน 3 สุสานสาธารณะจีนในกลุ่มสุสานวัดดอน หรือป่าช้าวัดดอน ที่ประกอบด้วยสุสานวัดดอนกุศลของมูลนิธิป่อเต็กตึ๊ง และสุสานไหหลำ แต่สุสานทั้ง 2 แห่งได้ถูกรื้อออกไปแล้ว
สุสานแห่งนี้ ตั้งอยู่บนพื้นที่ดินของสมาคมแต้จิ๋วแห่งประเทศไทย เดิมสุสานแห่งนี้ ไม่ใช่ของสมาคมแต้จิ๋วฯ แต่ภายหลังได้โอนการบริหารและงานดูแลรักษาแก่สมาคมเป็นผู้ดำเนินการแทนทั้งหมด โดยสมาคมแต้จิ๋วฯ จะเป็นผู้ก่อสร้างหลุมฝังศพเอง และให้ถือเป็นลักษณะการเช่า ไม่ใช่การซื้อขาด ปัจจุบันสุสานแต้จิ๋วได้รับการดูแลรักษาพื้นที่โดยชมรมนักวิ่งสมาคมแต้จิ๋ว ในช่วงก่อตั้งใหม่ การบริหารสุสานนำเอาต้นแบบมาจากสิงคโปร์ คือระบบ กงซีซัว (ลักษณะเป็นหลุมฮวงซุ้ย) ซึ่งไม่มีการเก็บเงิน “แบบหงี่ท่ง” (บริการฟรี) โดยในช่วงแรกของสุสาน คือในปี พ.ศ. 2449 มีรายชื่อคนที่ถูกนำมาฝังรวมแล้วกว่า 4,267 ชื่อ โดยส่วนใหญ่เป็นผู้ชาย ในช่วงวัยรุ่นและผู้ใหญ่ที่เข้ามาบุกเบิก ใช้แรงงานหนักเพื่อการพัฒนาประเทศ แล้วมาเสียชีวิตที่กรุงเทพ เนื่องจากระบบสาธารณสุขและการรักษาสุขภาพยังไม่ดี การฝังศพที่นี่มี 2 รูปแบบคือ มีศพที่ฝังในลักษณะของฮวงซุ้ย จำนวน 7,961 ศพ ศพที่บรรจุเฉพาะอัฐิอีก 1,800 กว่าศพ และศพที่ไม่มีญาติ บรรจุรวมกันไว้ อีกมากกว่าหมื่นศพ มีค่าดูแลรักษาหลุมละ 800-1,000 บาทต่อปี
ปัจจุบันพื้นที่สุสานแต้จิ๋ว ได้กลายเป็นสวนสาธารณะสำหรับคนในพื้นที่ ผ่านการเข้ามาปรับปรุงพื้นที่โดยสำนักงานเขตสาทรและเจ้าของพื้นที่ เมื่อปี พ.ศ. 2539 โดยใช้ชื่อใหม่ว่า "สวนสุขภาพสมาคมแต้จิ๋ว" ปัจจุบันสมาคมแต้จิ๋วแห่งประเทศไทยได้มอบหมายให้ชมรมนักวิ่งสมาคมแต้จิ๋ว เป็นผู้ดำเนินการปรับปรุงดูแลและพัฒนาพื้นที่ร่วมกับสำนักงานเขตสาทร ถึงอย่างไรก็ดีสุสานแต้จิ๋วถือเป็นสวนเอกชน ที่เปิดเป็นสาธารณะประโยชน์ ไม่ถูกจัดเป็นสวนสาธารณะของกรุงเทพมหานครเนื่องจากที่ดินดังกล่าวยังคงเป็นของสมาคมแต้จิ๋วแห่งประเทศไทย
สวนสุขภาพสมาคมแต้จิ๋ว มีเวลาเปิดบริการทุกวันระหว่างเวลา 04.00 - 20.00 น. ถือได้ว่าเป็นสวนชุมชนแห่งแรกของประเทศไทยที่ใช้พื้นที่ของสุสานจีน ภายในยังประกอบด้วยไม้ยืนต้นขนาดใหญ่ที่ให้ความร่มรื่น ซึ่งแตกต่างจากสุสานจีนทั่ว ๆ ไป ที่โดยปกติแล้วต้องโปร่งโล่งตามคติความเชื่อชาวจีนดั้งเดิม
ที่ตั้ง > ขอบเขตสุสาน

สุสานวัดดอนมีอาณาเขตติดต่อดังนี้
ทิศเหนือ ติดต่อกับ ซอยโรงน้ำแข็ง 5 และสุสานไทยอิสลาม (กุโบร์มัสยิดยะวา)
ทิศใต้ ติดต่อกับ ซอยวัดปรก 1 และซอยเย็นจิต 12
ทิศตะวันออก ติดต่อกับ ชุมชนกุศลทอง และโรงเรียนอัสสัมชัญแผนกประถม
ทิศตะวันตก ติดต่อกับ ซอยเจริญราษฎร์ 3 สุสานไหหลำ และวัดปรก
ที่ตั้ง > ลักษณะทางกายภาพโดยรอบ

บริเวณโดยรอบสุสานยังสามารถแบ่ง ประเภทการใช้งานของอาคารและที่ดินได้หลายประเภทด้วยกัน เช่น
แหล่งชุมชน ประกอบด้วยชุมชนทั้งไทยเชื้อสายจีน ชาวไทยซิกข์ ชาวไทยฮินดู ชาวไทยมุสลิม และชาวมอญ มีการตั้งที่อยู่อาศัยอย่างหนาแน่นตลอดทุกทิศโดยรอบสุสาน ที่อยู่อาศัยส่วนมากเป็นอาคารเดี่ยว หรือ อาคารพาณิชย์ คสล. ความสูงระหว่าง 2-5 ชั้น ซึ่งมีทั้งที่อยู่อาศัยส่วนบุคคล หอพัก และร้านค้า
แหล่งธุรกิจและที่พักอาศัยระดับไฮเอน เช่น คอนโดมิเนียม โรงแรมห้าดาว รวมถึงอาคารออฟฟิศ ซึ่งตั้งแนวตลอดถนนสาทร หรือทางทิศเหนือของสุสาน
สถานพยาบาล ประกอบด้วยสถานพยาบาลเอกชนหนึ่งแห่ง คือ โรงพยาบาลเซนต์หลุยส์
ศาสนสถาน มีความหลากหลายตามเชื้อชาติและคติความเชื่อโดยรอบสุสาน อาทิเช่น วัดปรกซึ่งเป็นวัดมอญ วัดวิษณุ ของศาสนาพราหมณ์-ฮินดู วัดบรมสถล หรือ วัดดอน ซึ่งเป็นวัดพุทธ นอกจากนี้ยังพบศาสนสถานที่มีสุสานควบคู่กันด้วย คือ มัสยิดยะวาและสุสานมุสลิม ซึ่งตั้งอยู่ติดกับขอบเขตสุสานวัดดอนทางทิศเหนือ
สถานศึกษา ประกอบด้วยโรงเรียนเอกชน ได้แก่ โรงเรียนอัสสัมชัญแผนกประถม โรงเรียนอัสสัมชัญพาณิชยการ วิทยาลัยเซนต์หลุยส์ โรงเรียนสังกัดรัฐบาล ได้แก่ โรงเรียนทุ่งมหาเมฆ โรงเรียนนิพัทธ์วิทยา และโรงเรียนวัดดอน
ประวัติ > ภูมิหลัง

ในอดีตบริเวณพื้นที่โดยรอบวัดดอนเรียกว่า ทุ่งวัดดอน เป็นทุ่งทางตอนใต้ของพระนคร ด้านที่ติดริมแม่น้ำเจ้าพระยานั้น เดิมเรียกว่า "บ้านทวาย" ใน พระราชพงศาวดารกรุงรัตนโกสินทร์ รัชกาลที่ 1 ฉบับเจ้าพระยาทิพากรวงศ์ กล่าวว่าในรัชสมัยพระบาทสมเด็จพระพุทธยอดฟ้าจุฬาโลกมหาราช ขณะนั้นเมืองทวายขึ้นตรงกับกรุงเทพ และมีชาวทวายติดตามมากรุงเทพ โดยมาตั้งบ้านเรือนอยู่นอกป่าช้าวัดสระเกศไปพลางก่อน จากนั้นบางส่วนไปตั้งบ้านเรือนอยู่ที่วัดคอกกระบือ (วัดยานนาวา) ทางตอนใต้ของพระนคร จึงได้เรียกขานย่านนี้ว่า บ้านทวาย ชาวทวายจึงได้ร่วมกันสร้างวัดขึ้นเมื่อ พ.ศ. 2340 บนที่ดอนของบ้านทวาย ที่เรียกขานว่า "วัดดอนทวาย" หรือวัดบรมสถลในปัจจุบัน แต่ต่อมามีชาวมลายูมุสลิมซึ่งมาจากทางเมืองตานีมาตั้งถิ่นฐาน แต่ละชุมชนมลายูก็มีมัสยิดเป็นของตน และบ้านทวายก็ได้ชื่อว่า "บางคอแหลม" ซึ่งคอแหลม ก็แผลงมาจากภาษามลายู บริเวณบางคอแหลมทุกวันนี้ ยังปรากฏชุมชนชาวมลายู และมัสยิดอยู่หลายแห่ง
ต่อมาตั้งแต่สมัยรัชกาลที่ 4–5 ได้มีชาวชวาที่เดินทางทางทะเลมาพร้อมกับบริษัทอินเดียตะวันออกของเนเธอร์แลนด์ อพยพเข้ามาอาศัยในพื้นที่ ชาวชวาเหล่านี้เป็นพวกที่หลบหนีการกดขี่ของดัตช์มาหาชีวิตใหม่ในกรุงเทพ ทำให้ที่ตั้งโดยรอบสุสานในปัจจุบัน ยังประกอบด้วยชุมชนชาวชวาที่มีมัสยิดยะวาเป็นศูนย์กลาง และกุโบร์ หรือสุสานของชาวมุสลิมอีกด้วย
ความเจริญได้เข้าสู่พื้นที่โดยรอบที่ตั้งสุสานมากขึ้น ในสมัยรัชกาลที่ 4 มีการตัดถนนอย่างฝรั่งสายแรกของไทย คือถนนเจริญกรุง ทำให้ความเจริญหลั่งไหลออกมาจากพระนครตามถนนเจริญกรุงนี้ กลายเป็นถิ่นฐานใหม่ของฝรั่ง และจีน จนความเจริญได้ขยายเรื่อยมาจวบจนปัจจุบัน และได้กลายเป็นแหล่งธุรกิจ แหล่งการเงิน และแหล่งชุมชนที่สำคัญแห่งหนึ่งของกรุงเทพฯ
ประวัติ > การก่อตั้งสุสาน

สุสานวัดดอน ก่อตั้งขึ้นในปี พ.ศ. 2442 หรือในช่วงรัชสมัยพระบาทสมเด็จพระจุลจอมเกล้าเจ้าอยู่หัว ตั้งอยู่ที่ตรอกจันทร์ ยานนาวา ในช่วงเวลาดังกล่าว บริเวณโดยรอบสุสานยังเป็นเพียงพื้นที่ชานเมืองที่ประกอบด้วยโคกและทุ่งนา การฝังในสุสานนี้ เกิดขึ้นครั้งแรก ในเดือนเมษายน พ.ศ. 2443 ตามประวัติเล่าว่า บุคคลแรกที่ฝังยุในสุสานนี้ ชื่อ “อื้อกิมไถ่” เป็นชาวจีน แต้จิ๋ว มาจากสิงคโปร์
การบริหารก่อตั้งสุสานเริ่มต้นเอาแบบมาจากสิงคโปร์ คือระบบ กงซีซัว (ลักษณะเป็นหลุมฮวงซุ้ย) ซึ่งไม่มีการเก็บเงิน “แบบหงี่ท่ง” (บริการฟรี) นับตั้งแต่ก่อตั้งสุสานนี้มาได้เพียง 6 ปี มีรายชื่อที่นามาฝังรวมแล้วถึง 4,267 ชื่อ โดยส่วนใหญ่จะเป็นผู้ชาย ผู้หญิงมีไม่ถึง 8% รุ่นอายุ 20-30 ปี มากที่สุดประมาณ 70% รองลงมาคืออายุ 40-50 ปี ส่วน 60-70 ปี น้อยมาก แต่อย่างไรก็ตาม สมัยนั้นคนจีนโพ้นทะเลส่วนใหญ่ที่อพยพมาได้รับการสาธารณสุขและการรักษาสุขภาพไม่ดีซึ่งส่วนใหญ่เป็น ชายหนุ่มที่เดินทางเข้ามาบุกเบิกทำงานหนักเพื่อการพัฒนาประเทศ แล้วมาเสียชีวิตที่เมืองไทย
ประวัติ > ปัจจุบัน

เดิมสถานที่แห่งนี้ ไม่ใช่สมาคมแต้จิ๋วเป็นผู้ดูแล แต่ภายหลังได้มีการโอนการบริหาร ให้แก่สมาคมแต้จิ๋วฯ เป็นผู้ดำเนินการ จึงมีการเปลี่ยนแปลงโดยทางสมาคมแต้จิ๋วฯ จะเป็นผู้ก่อสร้างหลุมฝังศพเอง และให้ถือเป็นลักษณะการเช่า ไม่ใช้การซื้อ จากนั้นหลายปีต่อมา ทางสมาคมแต้จิ๋วฯ ได้ก่อตั้งสานักงานขึ้นในเนื้อที่ 10 ไร่ ส่วนที่เป็นสุสานเหลือเนื้อที่อยู่ประมาณ 85 ไร่ เนื่องจากทางการได้เวนคืนที่ดินไปจำนวน 4 ไร่ เพื่อก่อสร้างแนวถนนเจริญราษฎร์
นับตั้งแต่ปี พ.ศ. 2539 เป็นต้นมาสำนักงานเขตสาทร ได้เข้ามาพัฒนาพื้นที่ในส่วนสุสานให้พื้นที่สาธารณะ โดยชมรมนักวิ่งสุขภาพสมาคมแต้จิ๋วซึ่งเป็นหนึ่งกิจกรรมของสมาคมฯ ได้เข้ามาบริหารลานสุขภาพให้สุสานมีความสวยงาม ร่มรื่น ซึ่งเป็นประโยชน์ต่อประชาชนและเยาวชนมาใช้เป็นที่ออกกำลังกาย
การใช้ประโยชน์ที่ดินภายในสุสานแต้จิ๋ว

การจัดสรรพื้นที่นอกเหนือจากหลุมฝังศพ สามารถแบ่งออกเป็น 3 ส่วนหลัก ได้แก่ ส่วนพิธีกรรม ส่วนนันทนาการ และส่วนบริการ
การใช้ประโยชน์ที่ดินภายในสุสานแต้จิ๋ว > ส่วนพิธีกรรม

เป็นส่วนหลักของสุสานที่เกี่ยวข้องกับการประกอบพิธีศพภายในพื้นที่ ได้แก่
ศาลเจ้าที่ 2 แห่ง ได้แก่ ศาลเจ้าแป๊ะกงชิงเฮงเก็ง ตั้งอยู่บริเวณซุ้มประตูสุสานวัดดอนนอกรั้วสุสานติดต่อกับวัดปรกยานนาวา และศาลเจ้าฟู่เต๊อะแป๊ะกง ตั้งอยู่ภายในสุสานทางทิศใต้
อาคารทำพิธี (潮州義山礼堂) เป็นอาคารสำหรับประกอบพิธีในร่ม ปัจจุบันเปลี่ยนแปลงเป็นอาคารฝึกซ้อมเทควันโด
ศาลบรรพชนชาวแต้จิ๋ว (潮州公祠) เป็นศาลสำหรับบรรจุป้ายวิญญาณของชาวจีนแต้จิ๋วที่มาบรรจุไว้ในสุสานแต้จิ๋ว
ศาลาไต้ฮงกง ตั้งอยู่ใจกลางสุสานนับตั้งแต่ปี พ.ศ. 2503 เป็นที่สถิตของเทพไต้ฮงกง บริเวณด้านหน้ามีลานพิธีสำหรับการไหว้สักการะ
บ่วงหยิ่งหมอ (万人墓) หรือหลุมบรรจุอัฐิรวม เป็นหลุมขนาดใหญ่บริเวณทางเข้าสุสาน
การใช้ประโยชน์ที่ดินภายในสุสานแต้จิ๋ว > ส่วนนันทนาการ

ประกอบด้วย สนามบาสเกตบอล 2 สนาม สนามตะกร้อ 1 สนาม สนามแบตมินตัน 1 สนาม สนามเด็กเล่น 2 แห่ง ฟิตเนสในร่ม 1 หลัง อาคารเรียนและฝึกซ้อมเทควันโด ลานแอโรบิค ลานโยคะ ซุ้มศาลา สนามหญ้าขนาดหย่อม และทางสัญจรสำหรับการวิ่งหรือเดิน
การใช้ประโยชน์ที่ดินภายในสุสานแต้จิ๋ว > ส่วนบริการ

ประกอบด้วยอาคารบรรจุอัฐิรวมซึ่งตั้งใกล้กับส่วนพิธีกรรม ที่ทำการสุสานและฌาปนกิจสมาคมแต้จิ๋ว ตั้งอยู่ติดต่อพื้นที่สำหรับจอดรถ ประมาณ 15-20 คัน นอกจากนี้ยังมีร้านค้าประมาณ 6 ร้าน ห้องน้ำ 3 แห่ง ตู้บริการน้ำดื่มสาธารณะ และศาลาอเนกประสงค์
ทัศนียภาพสุสานแต้จิ๋ว ในปี พ.ศ. 2564
แหล่งข้อมูลอื่น

แผนที่และภาพถ่ายทางอากาศของ สุสานแต้จิ๋ว
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°42′52″N 100°31′29″E﻿ / ﻿13.714378°N 100.524848°E﻿ / 13.714378; 100.524848
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
| ในอดีต |  สวนสัตว์ดุสิต  |  |
ถนนหมายเลข 58 (ประเทศกัมพูชา)

|  ถนนหมายเลข 58 |
| --- | --- |

แนวถนนหมายเลข 58 (ด้านบนของแนวป่า) เหนือจุดผ่อนปรนการค้าของสายตะกูเมื่อปี พ.ศ. 2565
ข้อมูลของเส้นทาง
ความยาว: 174 กิโลเมตร (108 ไมล์)
สร้าง: มิถุนายน 2558
ทางแยกที่สำคัญ
ปลายทางทิศตะวันตกเฉียงใต้:  NH5 ท.ปอยเปต จ.บันทายมีชัย
ปลายทางทิศตะวันออกเฉียงเหนือ:  NR68 ท.สำโรง จ.อุดรมีชัย
ตำแหน่งที่ตั้ง
ประเทศ: กัมพูชา
 
ระบบทางหลวง
การขนส่งในประเทศกัมพูชา
ถนนหมายเลข 58 เป็นถนนแห่งชาติของกัมพูชา เชื่อมต่อระหว่างเทศบาลปอยเปต จังหวัดบันทายมีชัย กับเทศบาลสำโรง จังหวัดอุดรมีชัย ระยะทางประมาณ 174 กิโลเมตร (108 ไมล์)